b'\n_START_ARTICLE_\nKortene p\xc3\xa5 bordet\n_START_SECTION_\nAnm\xc3\xa6rkninger\n_START_PARAGRAPH_\nDen er den eneste af Christies romaner, hvori de fire efterforskere optr\xc3\xa6der samtidigt; men Poirot m\xc3\xb8der ved forskellige lejligheder alle de tre andre. En af de mere markante personer optr\xc3\xa6der ogs\xc3\xa5 i Den gustne hest, som er den eneste roman, hvori Mrs. Oliver har en rolle uden at hendes ven Poirot deltager i efterforskningen. Mrs. Oliver udtrykker i l\xc3\xb8bet af opklaringsprocessen lede ved sin finske detektiv og afsl\xc3\xb8rer, at hun f\xc3\xa5r breve fra finske l\xc3\xa6sere, som p\xc3\xa5peger fejl og mangler i hendes beskrivelser af Finland.    _NEWLINE_Christie afsl\xc3\xb8rer i denne roman pointen i Mordet i Orientekspressen\n_START_SECTION_\nAnmeldelser\n_START_PARAGRAPH_\nBogen er meget underholdende og plottet betegnes som et af hendes bedste.  Med kun fire mist\xc3\xa6nkte har l\xc3\xa6seren bedre mulighed end s\xc3\xa6dvanligt for at g\xc3\xa6tte morderens identitet, men bridgespillere burde have et forspring.\n_START_SECTION_\nBearbejdning\n_START_PARAGRAPH_\nKortene p\xc3\xa5 bordet er en episode i den TV-serie om Poirot med David Suchet i hovedrollen. Den blev vist i England 11. december 2005, og har ligeledes v\xc3\xa6ret vist i den genudsendelse af serien, som DR har foretaget i 2009 og senest 5. april 2011.  Normalt er serien trofast overfor Christies oprindelige plot, men i dette tilf\xc3\xa6lde er en person, der i bogen er et uskyldigt offer for et mordfors\xc3\xb8g, i stedet en h\xc3\xa5rdkogt morder.  Politiinspekt\xc3\xb8r Battle er erstattet af en kommis\xc3\xa6r Wheeler, og ogs\xc3\xa5 i en r\xc3\xa6kke andre, m\xc3\xa5ske mindre vigtige scener har instrukt\xc3\xb8ren benyttet sig af den "kunstneriske frihed".'